cyanic-selkie/wikianc huggingface dataset:
Εζέν Μανγκαλαζά
Πρωθυπουργός
Κατά την πολιτική κρίση που ξέσπασε το 2009, οι 4 κύριες πολιτικές ομάδες κατέληξαν σε συμφωνία στις 6 Οκτωβρίου του 2009. Με βαση τη συμφωνία, Μεταβατικός Πρόεδρος θα παρέμενε ο Αντρί Ραζοελινά ενώ ο Μανγκαλαζά διοριζόταν πρωθυπουργός, σε αντικατάσταση του Μονζά Ροϊντεφό. Ο Μανγκαλαζά ήταν πρόσωπο κοινής αποδοχής και είχε προταθεί από τους υποστηρικτές του πρώην προέδρου Ντιντιέ Ρατσιράκα. Την περίοδο εκείνη ο Μανγκαλαζά θεωρούνταν πρόσωπο με αβέβαια πολιτική ταυτότητα και η επιλογή του για την πρωθυπουργία θεωρήθηκε έκπληξη.
Τελικά ο Ροϊντεφό συμφώνησε να αναλάβει την πρωθυπουργία ο Μανγκαλαζά και ο τελευταίος ορκίστηκε επίσημα στις 13 Νοεμβρίου του 2009, όμως απολύθηκε από τον Ραζοελινά στις 18 Δεκεμβρίου.
Παραπομπές
Κατηγορία:Πρωθυπουργοί της Μαδαγασκάρης
Ελ Ρεαλέχο
Το Ελ Ρεαλέχο (ισπανικά: El Realejo, προφορά: Ελ ΡΡεαλέχο) είναι ένας από τους δεκατρείς δήμους του Διαμερίσματος Τσιναντέγα της Νικαράγουας. Πρωτεύουσα είναι το Ελ Ρεαλέχο.
Παραπομπές
Ε Ε
Σερτάμπ Ερενέρ
Η Σερτάμπ Ερενέρ (Sertab Erener, Κωνσταντινούπολη, 4 Δεκεμβρίου 1964) είναι Τουρκάλα τραγουδίστρια και συνθέτρια. Κέρδισε τον διαγωνισμό τραγουδιού της Eurovision το 2003 με το τραγούδι Every Way That I Can συγκεντρώνοντας συνολικά 167 βαθμούς. Η Σερτάμπ κυκλοφόρησε το άλμπουμ της Every Way That I Can σε όλη την Ευρώπη και είχε μεγάλη επιτυχία. Συνεχίζει να ηχογραφεί τραγούδια στα Αγγλικά και στα Τουρκικά και το επόμενο της σινγκλ Here I Am έγινε επιτυχία και έξω από τα σύνορα της Τουρκίας.
Στο Διαγωνισμό Congratulations για τα 50 έτη της Eurovision, η Σερτάμπ με το Every Way That I Can κατέλαβε την 9η από τις 15 θέσεις. Έκτοτε έχει κυκλοφορήσει αρκετά άλμπουμ και έχει κάνει αρκετά ντουέτα με πολλούς καλλιτέχνες όπως τον Ρίκι Μάρτιν, την Ρουσλάνα και την Έλληνιδα τραγουδίστρια Μαντώ.
Παραπομπές
Κατηγορία:Τούρκοι τραγουδιστές Κατηγορία:Συμμετέχοντες στο διαγωνισμό τραγουδιού Eurovision με την Τουρκία Κατηγορία:Διαγωνισμός Τραγουδιού Eurovision 2003 Κατηγορία:Συμμετέχοντες στη Eurovision Κατηγορία:Νικητές Διαγωνισμού Τραγουδιού Eurovision
Toyota Cavalier
Το Toyota Cavalier ήταν ένα μικρομεσαίο αυτοκίνητο της ιαπωνικής αυτοκινητοβιομηχανίας Toyota. Λόγω της τότε συνεργασίας της Toyota με την General Motors, το Cavalier ήταν μια παράλληλη έκδοση του αμερικανικού Chevrolet Cavalier και κατασκευαζόταν στις ΗΠΑ. Διατέθηκε στην ιαπωνική αγορά από το 1996 έως το 2000. Η παραγωγή του έληξε τον Μάρτιο του 2000 και η εισαγωγή του στην Ιαπωνία διακόπηκε οριστικά τον Ιούλιο του 2000. Αντικαταστάθηκε τον Δεκέμβριο του 2001 από το Toyota Allion.
Εξωτερικοί σύνδεσμοι
Cavalier Κατηγορία:Μικρομεσαία αυτοκίνητα
Κορίντο
Το Κορίντο (ισπανικά: Corinto) είναι ένας από τους δεκατρείς δήμους του Διαμερίσματος Τσιναντέγα της Νικαράγουας. Πρωτεύουσα είναι το Κορίντο.
Παραπομπές
Κ Κ
Κόφι Αμπρέφα Μπουσία
Ο Κόφι Αμπρέφα Μπουσία (11 Ιουλίου 1913 - 28 Αυγούστου 1978), ήταν Γκαναναίος πολιτικός και πρωθυπουργός της Γκάνας την περίοδο1969 με 1972. Ήταν ο μοναδικός πρωθυπουργός της Δεύτερης Δημοκρατίας της Γκάνας. Είχε σπουδάσει σε αγγλικά πανεπιστήμια και με τις πολιτικές του ως πρωθυπουργός υποστήριζε την φιλελεύθερη οικονομία. Ανατράπηκε από πραξικόπημα το 1972, και πέθανε στο Λονδίνο το 1978.
Πρώτα χρόνια και Σπουδές
Γεννήθηκε στις 11 Ιουλίου 1913 σε μία πόλη της κεντρικής Γκάνας, στην σημερινή επαρχία Ανατολικό Μπόνο. Τότε η Γκάνα βρισκόταν ακόμα υπό την Βρετανική αποικιακή κατοχή και ονομαζόταν Χρυσή Ακτή. Αφού έκανε κάποιες σπουδές στην χώρα του, πήγε στην Αγγλία, όπου και πήρε πτυχίο στην Μεσαιωνική και Νεότερη Ιστορία, στο Πανεπιστήμιο του Λονδίνου. Ολοκλήρωσε τις σπουδές του στο Πανεπιστήμιο της Οξφόρδης και επέστρεψε στη πατρίδα του το 1942.
Πολιτική Καριέρα
Το 1952 έγινε ηγέτης του Κόμματος Κογκρέσου της Γκάνας. Όταν, το 1957, η Γκάνα απέκτησε ανεξαρτησία και ορκίστηκε πρώτος πρόεδρος ο Κβάμε Νκρούμαχ, ο Κόφι Μπουσία έγινε ο αρχηγός της αντιπολίτευσης. Καθώς ο Κβάμε Νκρούμαχ γινόταν όλο και πιο αυταρχικος, και υπό την απειλή της φυλάκισης, ο Κόφι Μπουσία εγκατέλειψε την Γκάνα. Έπειτα από επτά χρόνια αυτοεξορίας, επέστρεψε το 1966, αφού ο Νκρούμαχ είχε καθαιρεθεί από ένα στρατιωτικό πραξικόπημα. Οι στρατιωτικοί πραξικοπηματίες δεν θέλησαν να κρατήσουν την εξουσία για πολύ, κι έτσι το 1969 επέτρεψαν την διεξαγωγή εκλογών. Στις εκλογές ο Κόφι Μπουσία συμμετείχε με το Κόμμα Προόδου και πέτυχε μία ευρεία νίκη.
Πρωθυπουργός της Γκάνας
Μετά τις εκλογές το Κόμμα προόδου εξασφάλισε 104 από τις 140 έδρες του κοινοβουλίου και έτσι ο Μπουσία σχημάτισε κυβέρνηση. Προτεραιότητα της κυβέρνησής του ήταν η οικονομική ανάπτυξη της χώρας. Προσπάθησε με μία σειρά από μέτρα να μειώσει την ξένη εμπλοκή στην οικονομία της Γκάνας, ενώ ταυτόχρονα έκανε προσπάθειες για την μείωση της ανεργίας. Παράλληλα όμως, εφάρμοσε μία αυστηρή δημοσιονομική πολιτική προσπαθώντας να εξισορροπήσει τα χρέη της χώρας. Ακόμα η υποτίμηση του νομίσματος ήταν ένα συμπληρωματικό μέτρο που πήρε. Η λιτότητα που εφάρμοσε, μείωσε την δημοφιλία του μεταξύ του λαού. Η κυβέρνησή του προωθούσε τις ξένες επενδύσεις και στην ανάπτυξη της βιομηχανίας και της γεωργίας. Έδωσε βάση στην ανάπτυξη και της επαρχίας, ενώ αποθάρρυνε την αστικοποίηση.
Πέρα από την οικονομία, η κυβέρνηση του Κόφι Μπουσία προσπάθησε να εδραιώσει την δημοκρατία και την ελευθερία στην Γκάνα, σύμφωνα με τα δυτικά πρότυπα και πήρε διάφορα μέτρα προς αυτήν την κατεύθυνση. Ακόμα, στην εξωτερική πολιτική ο Μπουσία τήρησε μία περισσότερο εθνικιστική στάση, σε αντίθεση με τον πρώην πρόεδρο Κβάμε Νκρούμαχ, ο οποίος προωθούσε τον παναφρικανισμό.
Πραξικόπημα και Τελευταία Χρόνια
Στις 13 Ιανουαρίου 1972, πραγματοποιήθηκε ένα πραξικόπημα από τον αρχηγό των ενόπλων δυνάμεων, Κούτου Ατσεαμπόνγκ. Ο Ατσεαμπόνγκ, κατάφερε να καταλύσει το πολίτευμα και να εγκαθιδρύσει δικτατορία. Η κυβέρνηση του Μπουσία είχε υποπτευθεί ένα τέτοιο γεγονός και είχε πάρει μέτρα για μην συμβεί. Είχε φτάσει στο σημείο μάλιστα να ξεκινήσει να αλλάξει την ηγεσία των ενόπλων δυνάμεων, αφού ο Ατσεαμπόνγκ φαινόταν ιδιαίτερα επικίνδυνος. Ωστόσο ο τελευταίος τους αιφνιδίασε και έτσι πέτυχε τον στόχο του σχετικά εύκολα.
Παραπομπές
Κατηγορία:Γκανέζοι πολιτικοί Κατηγορία:Πολιτική της Γκάνας Κατηγορία:Αφρικανοί πολιτικοί
Φραντσέσκο Μουσόνι
Ο Φραντσέσκο Μουσόνι (Francesco Mussoni) είναι πολιτικός του Αγίου Μαρίνου, ένας από τους δύο Κυβερνώντες Διοικητές μαζί με το Στέφανο Παλμιέρι από την 1η Οκτωβρίου 2021 έως τις 31 Μαρτίου 2022. Έγινε ξανά Κυβερνών Διοικητής την 1η Οκτωβρίου του 2009 για θητεία ενός εξαμήνου. Συνδιοικητής του ήταν ο Στέφανο Παλμιέρι. Η θητεία τους έληξε την 1η Απριλίου του 2010. Είναι μέλος του Χριστιανοδημοκρατικού Κόμματος του Αγίου Μαρίνου.
Προφίλ
Γεννήθηκε στις 15 Μαΐου του 1971. Σπούδασε Νομικά στο πανεπιστήμιο της Μπολόνια. Εργάζεται ως δικηγόρος (avvocato e notaio). Το 2001 εξελέγη για πρώτη φορά μέλος στο Μέγα και Γενικό Συμβούλιο και παρέμεινε εκεί ως το 2006. Εξελέγη ξανά το Νοέμβριο του 2008.
Παραπομπές
Μουσονι
Ο βιολιστής στη στέγη (ταινία)
Ο βιολιστής στη στέγη (αγγλικά: Fiddler on the Roof) είναι αμερικανική μουσική ταινία εποχής παραγωγής 1971 που βασίζεται στο ομώνυμο θεατρικό μιούζικαλ του 1964, σε παραγωγή και σκηνοθεσία του Νόρμαν Τζούισον. Η ταινία διαδραματίζεται στις αρχές του 20ού αιώνα στην Αυτοκρατορική Ρωσία με κεντρικό ήρωα τον Τέβγε (τον οποίο υποδύεται ο Τοπόλ), έναν φτωχό Εβραίο γαλατά που βρίσκεται αντιμέτωπος με την πρόκληση να παντρέψει τις πέντε κόρες του εν μέσω της αυξανόμενης έντασης στη χώρα του. Η μουσική σύνθεση, που συνέθεσε ο Τζέρι Μποκ σε στίχους του Σέλντον Χάρνικ, διασκευάστηκε από τον Τζον Γουίλιαμς, ο οποίος διευθύνει και την ορχήστρα.
Γυρισμένη στα Shepperton Studios στην Αγγλία και στη Γιουγκοσλαβία, Ο βιολιστής στη στέγη κυκλοφόρησε στις κινηματογραφικές αίθουσες στις 3 Νοεμβρίου 1971 από την United Artists με καλλιτεχνική και εμπορική επιτυχία. Οι κριτικοί επαίνεσαν τη σκηνοθεσία, το σενάριο και τις ερμηνείες του καστ, ενώ η ταινία είχε εισπράξεις 83,3 εκατομμύρια δολάρια σε όλον τον κόσμο με προϋπολογισμό 9 εκατομμυρίων, γεγονός που την έκανε την ταινία με τις υψηλότερες εισπράξεις το 1971.
Η ταινία έλαβε οκτώ κορυφαίες υποψηφιότητες στα 44α Όσκαρ, μεταξύ των οποίων Καλύτερης Ταινίας και Σκηνοθεσίας, και κέρδισε τρεις: Καλύτερης Πρωτότυπης Μουσικής (Γουίλιαμς), Καλύτερης Φωτογραφίας (Όσβαλντ Μόρις) και Καλύτερου Ήχου (Γόρντον Κ. Μακάλουμ, Ντέιβιντ Χίλντιαρντ). Η ταινία κέρδισε επίσης δύο Χρυσές Σφαίρες: Καλύτερης Ταινίας – Μιούζικαλ ή Κωμωδία και Καλύτερου Ηθοποιού σε Ταινία – Μιούζικαλ ή Κωμωδία για τον Τοπόλ.
Πλοκή
Η πλοκή της ταινίας ακολουθεί σε μεγάλο βαθμό αυτή του μιούζικαλ από το οποίο έχει διασκευαστεί.
Πράξη 1
Το 1905, ο Τέβγε, ένας φτωχός Εβραίος γαλατάς που ζει στο ουκρανικό χωριό Ανατέβκα, της Ρωσικής Αυτοκρατορίας, συγκρίνει τις ζωές των Εβραίων της Ανατέβκα με έναν βιολιστή στη στέγη (ο οποίος εμφανίζεται σε όλη την ταινία σε αυτόν τον μεταφορικό ρόλο), χρησιμοποιώντας την παράδοση για να παίξει μια ευχάριστη, απλή μελωδία.
Ο Τέβγε κανονίζει η μεγαλύτερη κόρη του, Τσάιτελ, να παντρευτεί τον Λάζαρ Γουλφ, έναν πλούσιο χήρο χασάπη πολύ μεγαλύτερό της. Η Τσάιτελ αγαπά τον παιδικό της φίλο, τον φτωχό ράφτη Μότελ Κάμοζοϊλ, και παρακαλεί μανιωδώς τον πατέρα της να μην την αναγκάσει να παντρευτεί τον Λάζαρ. Αν και αρχικά θυμωμένος, ο Τέβγε συνειδητοποιεί ότι ο Τσάιτελ αγαπά τον Μότελ και, βλέποντας ότι ο Μότελ είναι εξίσου αφοσιωμένος στην Τσάιτελ και εντυπωσιασμένος με την ωριμότητα και την εργασιακή του ηθική («Η κόρη σου δεν θα πεινάσει») υποχωρεί στις επιθυμίες της κόρης του.
Για να πείσει τη σύζυγό του Γκόλντε ότι η Τσάιτελ δεν έπρεπε να παντρευτεί τον Λάζαρ, ο Τέβγε ισχυρίζεται ότι είδε έναν εφιάλτη. Λέει ότι η νεκρή γιαγιά της Γκόλντε του είπε ότι η Τσάιτελ πρέπει να παντρευτεί τον Μότελ και ότι η αείμνηστη σύζυγος του Λάζαρ, Φρούμα-Σάρα, απείλησε να σκοτώσει τον Τσάιτελ αν παντρευτούν οι δυο τους, και μαζί τον Τέβγε και την Γκόλντε. Η Γκόλντε συμπεραίνει ότι το όνειρο ήταν μήνυμα από τους προγόνους τους και η Τσάιτελ και ο Μότελ κανονίζουν να παντρευτούν.
Στο μεταξύ, η δεύτερη κόρη του Τέβγε, Χόντελ, ερωτεύεται τον Πέρτσικ. Μαλώνουν για την ιστορία της Λείας και τη θέση των παλιών θρησκευτικών παραδόσεων σε έναν κόσμο που αλλάζει. Οι δυο τους χορεύουν μαζί, κάτι που θεωρείται απαγορευμένο από την ορθόδοξη εβραϊκή παράδοση. Ο Πέρτσικ λέει στη Χόντελ ότι μόλις άλλαξαν μια παλιά παράδοση.
Στο γάμο της Τσάιτελ και του Μότελ, ξεσπά καβγάς αφού ο Λάζαρ κάνει δώρα στους νεόνυμφους. Όταν ο Τέβγε προσπαθεί να μιλήσει στον Λάζαρ για την Τορά, ο Λάζαρ αρνείται να ακούσει, υποστηρίζοντας ότι ο γάμος θα έπρεπε να ήταν δικός του εξαρχής. Λίγα λεπτά αργότερα, ένας άλλος καβγάς ξεσπά για το αν μια κοπέλα θα έπρεπε να μπορεί να επιλέγει τον άντρα της. Ο Πέρτσικ απευθύνεται στο πλήθος και λέει ότι, αν αγαπιούνται, πρέπει να το αποφασίζει το ζευγάρι. Δημιουργεί κι άλλη αναταραχή ζητώντας από τη Χόντελ να χορέψουν.
Το πλήθος σταδιακά δέχεται την ιδέα, και ο Τέβγε με την Γκόλντε και μετά ο Μότελ με την Τσάιτελ συμμετέχουν στον χορό. Ο γάμος προχωρά με μεγάλη χαρά. Ξαφνικά, η στρατιωτική φρουρά της πόλης μαζί με τον αστυφύλακα, φθάνουν και ξεκινούν ένα πογκρόμ, που ο Τέβγε είχε προειδοποιήσει νωρίτερα ότι ερχόταν. Ο αστυφύλακας σταματά την επίθεση στη γαμήλια γιορτή αφού ο Πέρτσικ τραυματίζεται στη συμπλοκή με τα τσαρικά στρατεύματα. Ωστόσο, επιτρέπει στους άνδρες να συνεχίσουν να καταστρέφουν περιουσίες στο χωριό. Ο Τέβγε και η οικογένειά του στέκονται ακίνητοι, μέχρι που ο Τέβγε θυμωμένος τους διατάζει να καθαρίσουν αντί να κάθονται. Ο Τέβγε ρωτάει σιωπηλά γιατί επέτρεψε ο Θεός να τους συμβεί αυτό.
Διάλειμμα
Στην αρχική της κυκλοφορίας της στους κινηματογράφους, η ταινία προβαλλόταν με μουσικό διάλειμμα.
Πράξη 2
Μήνες αργότερα, ο Πέρτσικ ετοιμάζεται να φύγει από την Ανατέβκα για την επανάσταση. Kάνει πρόταση γάμου στη Χόντελ και εκείνη δέχεται. Όταν το λένε στον Τέβγε, αυτός γίνεται έξαλλος που αποφάσισαν να παντρευτούν χωρίς την άδειά του, αλλά και πάλι υποχωρεί γιατί αγαπιούνται. Ο Τέβγε λέει στην Γκόλντε τους λόγους για τους οποίους συναίνεσε στο γάμο της κόρης τους, κάτι που τους οδηγεί να επαναξιολογήσουν τον δικό τους γάμο. Η Τέβγε και η Γκόλντε συνειδητοποιούν τελικά ότι, παρά το γεγονός ότι τους έχει ζευγαρώσει μια προξενήτρα και δεν γνωρίζονταν πριν από τον γάμο τους, αγαπιούνται.
Εβδομάδες αργότερα, ο Πέρτσικ συλλαμβάνεται στο Κίεβο και εξορίζεται στη Σιβηρία. Η Χόντελ αποφασίζει να πάει μαζί του εκεί. Υπόσχεται στον Τέβγε ότι αυτή και ο Πέρτσικ θα παντρευτούν. Εντωμεταξύ, ο Τζέιτελ και η Μότελ γίνονται γονείς και η τελευταία τελικά αγοράζει τη ραπτομηχανή για την οποία εξοικονομούσε καιρό χρήματα.
Η τρίτη κόρη του Τέβγε, Τσάβα, ερωτεύεται έναν Ρώσο Ορθόδοξο Χριστιανό που ονομάζεται Φιέντκα. Ο Τέβγε λέει στην Τσάβα να είναι μακρινοί φίλοι με τον Φιέντκα, λόγω των θρησκευτικών τους διαφορών. Όταν η Τσάβα βρίσκει τελικά το θάρρος να ζητήσει την άδεια του Τέβγε να παντρευτεί τον Φιέντκα, ο Τέβγε της λέει ότι ο γάμος έξω από την πίστη της οικογένειας είναι ενάντια στην παράδοση. Της απαγορεύει να έχει οποιαδήποτε επαφή με τον Φιέντκα ή ακόμη και να αναφέρει το όνομά του. Το επόμενο πρωί, ο Φιέντκα και η Τσάβα κλέβονται και παντρεύονται σε μια ρωσική ορθόδοξη εκκλησία.
Μια χειμωνιάτικη μέρα, οι Εβραίοι της Ανατέβκα ειδοποιούνται ότι έχουν τρεις ημέρες για να εγκαταλείψουν το χωριό. Ο Τέβγε, η οικογένεια και οι φίλοι του αρχίζουν να μαζεύουν τα πράγματά τους για να φύγουν, κατευθυνόμενοι προς διάφορα μέρη της Ευρώπης, της Ασίας και των Ηνωμένων Πολιτειών.
Γ.Σ. Ξάνθη
150px|μικρογραφία|Το λογότυπο του Ορφέα Ξάνθης μέχρι το 2022
Ο βιολιστής στη στέγη (ταινία)
Πράξη 2
Ο Τέβγε λαμβάνει επιστολές από τη Χόντελ που αναφέρει ότι εργάζεται σκληρά ενώ ο Πέρτσικ μένει στη φυλακή της Σιβηρίας. Ελπίζεται ότι όταν απελευθερωθεί ο Πέρτσικ, θα πάνε να βρουν τους άλλους στις Ηνωμένες Πολιτείες. Η Τσάβα και ο σύζυγός της Φιέντκα έρχονται στο σπίτι του Τέβγε και λένε στην οικογένεια ότι φεύγουν για την Κρακοβία στη Γαλικία, επειδή δεν μπορούν να μείνουν σε ένα μέρος που εξορίζει αθώους ανθρώπους. Ο Τέβγε δείχνει σημάδια συγχώρεσης στην Τσάβα μουρμουρίζοντας κάτω από τα δόντια του «Ο Θεός μαζί σου» και προτρέποντας σιωπηλά την Τζέιτελ να επαναλάβει τα λόγια του στην Τσάβα. Η Γκόλντε φωνάζει στην Τσάβα και τον Φιέντκα, λέγοντάς τους ότι θα ζήσουν στη Νέα Υόρκη με έναν συγγενή τους.
Γ.Σ. Ξάνθη
Ο Γυμναστικός Σύλλογος Ξάνθη είναι αθλητικό σωματείο που εδρεύει στην πόλη της Ξάνθης στην Ελλάδα. Δραστηριοποιείται στο άθλημα του ποδοσφαίρου. Χρώματα του συλλόγου αποτελούν το κόκκινο και το άσπρο, το κίτρινο, το μαύρο και το ροζ. Ο σημερινός σύλλογος δημιουργήθηκε το 2022 όταν ο Ορφέας Ξάνθης μετονομάστηκε σε '''Γ.Σ. Ξάνθη'''. Οι εντός έδρας αγώνες της ομάδας διεξάγονται στο Γήπεδο ΑΟΞ.
Ο βιολιστής στη στέγη (ταινία)
Πράξη 2
Ο αστυφύλακας παρακολουθεί σιωπηλά τη μαζική εκκένωση της Ανατέβκα. Η κοινότητα σχηματίζει κύκλο σε ένα σταυροδρόμι για τελευταία φορά πριν σκορπίσει σε διαφορετικές κατευθύνσεις. Ο Τέβγε εντοπίζει τον βιολιστή και του κάνει νόημα να έρθει μαζί, συμβολίζοντας ότι παρόλο που πρέπει να φύγει από την πόλη του, οι παραδόσεις του θα είναι πάντα μαζί του.
Γ.Σ. Ξάνθη
Ιστορία
Το 1903 ιδρύθηκε ο '''Μ.Γ.Σ. Ορφέας Ξάνθης''' στην ομώνυμη πόλη η οποία τότε βρισκόταν στην επικράτεια της Οθωμανικής Αυτοκρατορίας. Ήταν γνωστή ως η ομάδα των αστών. Έπειτα διαλύθηκε και λειτούργησε ξανά το 1908.
Ο βιολιστής στη στέγη (ταινία)
Παραγωγή
Οι περισσότερες εξωτερικές λήψεις έγιναν στη Γιουγκοσλαβία —συγκεκριμένα στη Μάλα Γκόριτα, στο Λέκενικ και στο Ζάγκρεμπ εντός της γιουγκοσλαβικής δημοκρατίας της Κροατίας. Αν και η περιοχή ήταν γεμάτη χιόνια κατά τη διάρκεια του εντοπισμού τοποθεσιών το 1969, κατά τη διάρκεια των γυρισμάτων οι παραγωγοί αναγκάστηκαν να μεταφέρουν μαρμαρόσκονη για να αναπαραστήσουν το χιόνι. Πρόσθετες σκηνές γυρίστηκαν στα στούντιο Jadran Film. Χρησιμοποιήθηκαν 300 κομπάρσοι που μιλούσαν διάφορες ξένες γλώσσες, καθώς και κοπάδια από χήνες και γουρούνια. Ο Άιζακ Στερν ερμήνευσε τα σόλο του βιολιού.
Γ.Σ. Ξάνθη
Ιστορία
Την δεκαετία 1925-1935 είχε δυναμικό τμήμα κλασικού αθλητισμού, το οποίο αναπτύχθηκε με πρωτοβουλία του Σοφοκλή Μάγνη, παλιού γυμναστή του Πανιωνίου Γ.Σ. της Σμύρνης, ο οποίος εγκαταστάθηκε εκεί μετά τη μικρασιατική καταστροφή. Ο Ορφέας μετείχε με αθλητές του στους Πανιώνιους Αγώνες το 1925 και 1927 καθώς και στο Πανελλήνιο πρωτάθλημα στίβου ανδρών 1926 στην Αθήνα.
Ο βιολιστής στη στέγη (ταινία)
Κάστινγκ
Η απόφαση να παίξει ο Τοπόλ αντί για τον Ζίρο Μόστελ τον Τέβγε ήταν κάπως αμφιλεγόμενη, καθώς ο ρόλος είχε προέλθει από τον Μόστελ και τον είχε κάνει διάσημο. Πριν επιλεγεί ο Τοπόλ, για τον ρόλο εξετάστηκαν και οι Όρσον Γουέλς, Άντονι Κουίν και Μάρλον Μπράντο.
Μουσική
Τη μουσική για την ταινία διευθύνει και διασκευάζει ο Τζον Γουίλιαμς από την αρχική μουσική του Τζέρι Μποκ. Ο Γουίλιαμς συνέθεσε και πρόσθετη μουσική και μια πρωτότυπη καντέντσα για τον Άιζακ Στερν.
Υποδοχή
Η ταινία σημείωσε επιτυχία, αποφέροντας κέρδη 6,1 εκατομμυρίων δολαρίων από τη United Artists, συν 8 εκατομμύρια κέρδη διανομής.
Στον ιστότοπο συγκέντρωσης κριτικών Rotten Tomatoes, η ταινία έχει βαθμολογία 83% με βάση 41 κριτικές, με μέσο όρο 7,80/10.
Ριμέικ
Στις 28 Μαΐου 2020, ανακοινώθηκε ότι η Metro-Goldwyn-Mayer θα επαναλάβει την ταινία, με τον Τόμας Κάιλ να σκηνοθετεί και τον Στίβεν Λέβενσον να γράφει το σενάριο.
Εξωτερικοί σύνδεσμοι
Κατηγορία:Ταινίες παραγωγής United Artists Κατηγορία:Εβραϊκές ταινίες Κατηγορία:Ταινίες των οποίων ο κινηματογραφιστής κέρδισε Όσκαρ Καλύτερης Φωτογραφίας Κατηγορία:Ταινίες που κέρδισαν Όσκαρ Καλύτερου Επεξεργασμένου Ήχου Κατηγορία:Ταινίες που κέρδισαν Όσκαρ Καλύτερης Πρωτότυπης Μουσικής Κατηγορία:Ταινίες γυρισμένες στο Λονδίνο Κατηγορία:Ταινίες γυρισμένες στην Αγγλία Κατηγορία:Ταινίες γυρισμένες στην Κροατία Κατηγορία:Ταινίες γυρισμένες στα Pinewood Studios Κατηγορία:Ταινίες με μουσική σύνθεση Τζον Γουίλιαμς Κατηγορία:Ταινίες με ηθοποιό που κέρδισε Χρυσή Σφαίρα Καλύτερου Ηθοποιού (Κωμωδίες ή Μιούζικαλ) Κατηγορία:Ταινίες του 1971
Γ.Σ. Ξάνθη
Ιστορία
Το 2022 παρότι είχε συμφωνηθεί να συγχωνευτεί με τον ΑΟΞ, τελικά υπήρξαν διαφωνίες και έτσι δημιουργήθηκε ο Γ.Σ. Ξάνθη (με μετονομασία του Ορφέα Ξάνθης, αν και στα χαρτιά ακόμη λέγεται ως Ορφέας Ξάνθης) κίνηση η οποία ωστόσο προκάλεσε διαμαρτυρίες από φιλάθλους του ΑΟΞ.
Η πρώτη χρονιά του Γ.Σ. Ξάνθη ήταν απογοητευτική καθώς τερμάτισε στην 13η θέση με 30 βαθμούς και υποβιβάστηκε στο τοπικό πρωτάθλημα της ΕΠΣ Ξάνθης.
Παραπομπές
Κατηγορία:Ιδρύσεις αθλητικών συλλόγων το 2022 Κατηγορία:Ποδοσφαιρικές ομάδες Ελλάδας Κατηγορία:Αθλητικοί σύλλογοι Ξάνθης
Σακίλ ΜακΚίσικ
Ο Σακίλ «Σακ» ΜακΚίσικ (αγγλικά:Shaquielle "Shaq" McKissic, Σιάτλ, 17 Αυγούστου 1990) είναι Αμερικανός, πολιτογραφημένος Αζέρος, επαγγελματίας καλαθοσφαιριστής, ο οποίος αγωνίζεται ως σμολ φόργουορντ για τον Ολυμπιακό.
Κολεγιακή σταδιοδρομία
Τις σεζόν 2009-10 και 2012-13, ο ΜακΚίσικ έπαιξε για το Κοινοτικό Πανεπιστήμιο Έντμοντς. Το 2013, ξεκίνησε να παίζει για τους Σαν Ντέβιλς Στέιτ. Στην τελευταία του σεζόν, είχε κατά μέσο όρο 12,4 πόντους και 4,7 ριμπάουντ ανά αγώνα για την ομάδα.
Επαγγελματική σταδιοδρομία
Τον Ιούλιο του 2015, ο ΜακΚίσικ εντάχθηκε στην Βικτόρια Λιμπερτάς Πέζαρο του Πρωταθλήματος Ιταλίας.
Στις 7 Δεκεμβρίου 2015, υπέγραψε συμβόλαιο με τη νοτιοκορεάτικη Τσανγκγουόν ΛΓ Σέικερς. Κατά τη διάρκεια της σεζόν του στη Νότια Κορέα, είχε κατά μέσο όρο 16,1 πόντους ανά αγώνα πρωταθλήματος.
Στις 29 Ιουνίου 2017, υπέγραψε μονοετή συμβόλαιο με τη Γκραν Κανάρια. Στις 6 Δεκεμβρίου 2017, αποχώρησε από τη Γκραν Κανάρια, όπου είχε μέσο όρο 5,5 πόντους ανά αγώνα στο Πρωτάθλημα Ισπανίας, για πειθαρχικούς λόγους, αφού ήρθε σε αντιπαράθεση με τον προπονητή Λουίς Κασιμίρο. Έξι ημέρες αργότερα, υπέγραψε με τη ρωσική Αβτοντόρ Σαράτοφ για το υπόλοιπο της σεζόν 2017-18.
Τη σεζόν 2018-19, αγωνίστηκε στην Γκαζιαντέπ Μπασκετμπόλ.
Στις 10 Φεβρουαρίου του 2020, υπέγραψε με τον Ολυμπιακό της Ευρωλίγκα μέχρι το τέλος της σεζόν 2019-20. Στις 7 Φεβρουαρίου 2021, ανανέωσε την συνεργασία του με τον Ολυμπιακό μέχρι το 2023. Στις 25 Φεβρουαρίου 2021, κόντρα στην ΤΣΣΚΑ Μόσχας (ήττα 74-75), έκανε ρεκόρ καριέρας σε πόντους στην Ευρωλίγκα με 24 (6/8 δίποντα ρεκόρ καριέρας, 3/9 τρίποντα), ενώ ακόμα είχε 4 κλεψίματα που αποτελούν επίσης ρεκόρ καριέρας, 2 ριμπάουντ και 1 ασίστ σε 25:53 λεπτά συμμετοχής. Στις 20 Φεβρουαρίου 2022, κατέκτησε το Κύπελλο Ελλάδας, νικώντας στον τελικό τον Παναθηναϊκό με 81-73. Στις 4 Μαίου στο πέμπτο παιχνίδι των play off της Ευρωλίγκα είχε 18 πόντους (4/4 δίποντα, 2/3 τρίποντα, 4/4 βολές), 2 ριμπάουντ, 2 ασίστ, 1 κλέψιμο, 1 λάθος και 5 κερδισμένα φάουλ σε 17 λεπτά συμμετοχής, βοηθώντας τον Ολυμπιακό να προκριθεί στο Final Four του Βελιγραδίου. Στις 17 Ιουνίου 2022 κατέκτησε το Πρωτάθλημα Ελλάδας, αφού ο Ολυμπιακός νίκησε τον Παναθηναϊκό στη σειρά των τελικών με 3-0. Στις 2 Οκτωβρίου 2022, κατέκτησε το Σούπερ Καπ Ελλάδας, αφού ο Ολυμπιακός κέρδισε στον τελικό τον Παναθηναϊκό 67-52, με τον ίδιο να έχει 5 πόντους. Στις 19 Φεβρουαρίου 2023, κατέκτησε το Κύπελλο Ελλάδας, αφού ο Ολυμπιακός νίκησε στον τελικό το Περιστέρι με 85-57, με τον ίδιο να έχει 4 πόντους και 3 ασίστ. Στις 11 Απριλίου 2023, ανανέωσε το συμβόλαιό του με τους «ερυθρόλευκους» μέχρι το 2025. Στις 15 Ιουνίου 2023, κατέκτησε με τον Ολυμπιακό το δεύτερο συνεχόμενο Πρωτάθλημα Ελλάδας στην καριέρα του.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Αζέροι καλαθοσφαιριστές Κατηγορία:Σμολ φόργουορντ Κατηγορία:Σούτινγκ γκαρντ Κατηγορία:Καλαθοσφαιριστές Βικτόρια Λιμπερτάς Πέζαρο Κατηγορία:Καλαθοσφαιριστές Λέγκα Μπάσκετ Σέριε Α Κατηγορία:Καλαθοσφαιριστές Τσανγκγουόν ΛΓ Σέικερς Κατηγορία:Καλαθοσφαιριστές Ουσάκ Σπόρτιφ Κατηγορία:Καλαθοσφαιριστές Πρωταθλήματος Τουρκίας Κατηγορία:Καλαθοσφαιριστές Γκραν Κανάρια Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές Αβτοντόρ Σαράτοφ Κατηγορία:Καλαθοσφαιριστές VTB Λίγκα Κατηγορία:Καλαθοσφαιριστές Γκαζιαντέπ Κατηγορία:Καλαθοσφαιριστές Μπεσίκτας Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Α1 Εθνικής Ελλάδας Κατηγορία:Ξένοι καλαθοσφαιριστές στην Ελλάδα
Τατουάζ
Το τατουάζ ή δερματοστιξία είναι ο σκόπιμος στιγματισμός του δέρματος με διάφορες τεχνικές που προκαλούν πληγές και επιπλέον κυρίως περιλαμβάνουν την βίαια εισαγωγή ξένων ουσιών στο χόριο ή κυρίως δέρμα το οποίο αποτελεί την εσωτερική στιβάδα του με σκοπό την μόνιμη αλλαγή της εμφάνισής του.
Ετυμολογία
Η λέξη tattoo, ή tattow στον 18ο αι., είναι δανεισμένη από την Πολυνησιακή λέξη tatau, που σημαίνει ορθός, έντεχνος. Το Αγγλικό Λεξικό της Οξφόρδης δίνει την ετυμολογία της λέξης tattoo σαν «Στον 18ο αι. tattaow, tattow. Στα νησιά της Πολυνησίας (Ταϊτή, Σαμόα, Τόνγκα, κλπ) tatau. Στους Νήσους Μαρκέζα, Tatu.». Πριν την εισαγωγή της Πολυνησιακής λέξης στο λεξιλόγιο, η πρακτική του τατουάζ περιγραφόταν στη Δύση ως τσιμπήματα, ζωγραφική ή χρώση. Οι ναυτικοί κατά τη διάρκεια των ταξιδιών τους λάνσαραν αργότερα, τόσο τη λέξη όσο την επαναφορά της ιδέας του τατουάζ στην Ευρώπη. Δεν θα πρέπει να γίνεται σύγχυση με την προέλευση της λέξης που αφορά το στρατιωτικό εμβατήριο- δείτε επίσης στρατιωτικό τατουάζ. Σε αυτήν την περίπτωση, η Αγγλική λέξη τατουάζ προέρχεται από την Ολλανδική λέξη taptoe (Αγγλικό Λεξικό της Οξφόρδης). Η πρώτη γραπτή αναφορά στη λέξη tattoo (ή tatau), εμφανίζεται στο ημερολόγιο του Τζόζεφ Μπανκς (24 Φεβρουαρίου 1743 - 19 Ιουνίου 1820), του φυσιοδίφη στο πλοίο HMS Endeavour του εξερευνητή Κουκ: «Τώρα θα κάνω αναφορά στον ανεξίτηλο τρόπο που σημαδεύουν τον εαυτό τους, ο καθένας τους σημαδεύεται τόσο ανάλογα από το χιούμορ του ή τη διάθεσή του». Η λέξη «tattoo» εισήχθη στην Ευρώπη από τον εξερευνητή Τζέιμς Κουκ, όταν επέστρεψε το 1769 από το πρώτο του ταξίδι στην Αϊτή και τη Νέα Ζηλανδία. Στη αφήγησή του για το ταξίδι, αναφέρεται σε μια δραστηριότητα που ονομάζεται «tattaw». Πρότερα αυτού περιγραφόταν σαν σημάδεμα, ζωγραφική, ή χρώση. Οι θαυμαστές του τατουάζ μπορεί να αναφέρονται στα τατουάζ ως «μελάνι», «κομμάτια», «τέχνη του δέρματος» «τέχνη του τατουάζ», «τατς», ή «δουλειά», ενώ οι δημιουργοί ως «καλλιτέχνες του τατουάζ», «τατούερς», ή «τατούιστς» και τα μέρη όπου εργάζονται ως «καταστήματα τατουάζ», «στούντιο τατουάζ» ή «αίθουσες τατουάζ».
Σχέδια
Οι γκαλερί τέχνης του εκφράζουν την κυρίαρχη τάση της εποχής διοργανώνουν εκθέσεις τόσο για συμβατικά όσο και για προσαρμοσμένα σχέδια τατουάζ, όπως η Μπιγιόντ Σκιν του Μουσείου του Κρόιντον. Σχέδια τατουάζ με πνευματικά δικαιώματα τα οποία παράγονται μαζικά και στέλνονται σε καλλιτέχνες τατουάζ είναι γνωστά σαν «φλας», ένα αξιοσημείωτο παράδειγμα του βιομηχανικού σχεδίου. Οι σελίδες με τα σχέδια φλας είναι αναρτημένες σε εμφανή μέρη πλήθους αιθουσών τατουάζ για να παρέχουν τόσο έμπνευση όσο και έτοιμα τατουάζ για τους πελάτες. Η Ιαπωνική λέξη Ιρεζούμι (入れ墨) σημαίνει «εισαγωγή του μελανιού» και μπορεί να αναφέρεται στα τατουάζ που προκύπτουν με τη χρήση tebori, με την παραδοσιακή Ιαπωνική μέθοδο με τα χέρια, με τη Δυτικού-τύπου μηχανή, ή εν πάση περιπτώσει, με οποιαδήποτε μέθοδο τατουάζ που χρησιμοποιείται για την εισαγωγή του μελανιού. Η πιο συνηθισμένη ορολογία που χρησιμοποιείται για τα παραδοσιακά Ιαπωνικά τατουάζ είναι η Χοριμόνο (彫り物, 彫物). Οι Ιάπωνες μπορεί να χρησιμοποιήσουν τον όρο «τατουάζ» αναφερόμενοι σε μη-Ιαπωνικού τύπου τρόπου τατουάζ. Ο ανθρωπολόγος Χένρυ Λινγκ Ροθ στα 1900 περιέγραψε τέσσερις μεθόδους σημαδέματος του δέρματος και πρότεινε να διακρίνονται σύμφωνα με τα ονόματα «tatu», «Tā moko», «cicatrix» και «keloid».
Τραυματικά τατουάζ
Σύμφωνα με τον Τζωρτζ Όργουελ, οι ανθρακωρύχοι μπορούσαν να αναπτύξουν χαρακτηριστικά τατουάζ που οφείλονταν στη σκόνη του κάρβουνου που εισχωρούσε στις πληγές τους. Αυτό επίσης μπορεί να συμβεί με ουσίες όπως το μπαρούτι. Παρόμοια, ένα τραυματικό τατουάζ προκύπτει όταν μια ουσία όπως η άσφαλτος τρίβεται μέσα σε μια πληγή που είναι αποτέλεσμα κάποιου είδους ατυχήματος ή τραυματισμού. Αυτές οι ουσίες είναι εξαιρετικά δύσκολο να αφαιρεθούν καθώς έχουν την τάση να απλώνονται σε αρκετές στρώσεις του δέρματος κάνοντας, ανάλογα με την περιοχή, αναπόφευκτη τη δημιουργία ουλών ή μόνιμου αποχρωματισμού. Το τατουάζ αμαλγάματος είναι όταν σωματίδια οδοντιατρικού αμαλγάματος εμφυτεύονται στους μαλακούς ιστούς τους στόματος, συνήθως στα ούλα, κατά τη διάρκεια τοποθέτησης ή αφαίρεσης σφραγίσματος. Άλλο παράδειγμα δημιουργίας τραυματικών τατουάζ είναι το αποτέλεσμα ενός σκόπιμου ή τυχαίου τραυματισμού με ένα μολύβι ή στυλό, αφήνοντας γραφίτη ή μελάνι κάτω από το δέρμα.
Ερασιτεχνικά και επαγγελματικά τατουάζ
Πολλά τατουάζ χρησιμεύουν σαν τελετουργίες, σαν σύμβολα που υποδηλώνουν τη θέση και την ιεραρχία, σαν σύμβολα θρησκευτικής και πνευματικής αφοσίωσης, σαν διακοσμητικά στοιχεία που υποδουλώνουν τη γενναιότητα, σαν σεξουαλικά θέλγητρα και σύμβολα γονιμότητας, σαν διακηρύξεις αγάπης, σαν τιμωρίες, σαν φυλαχτά, σαν προστασία και σαν σύμβολα των περιθωριακών, των σκλάβων και των κατάδικων. Ο συμβολισμός και ο αντίκτυπος των τατουάζ ποικίλλει ανάλογα τα διαφορετικά μέρη και κουλτούρες. Τα τατουάζ μπορεί να υποδεικνύουν το πως νιώθει το άτομο για ένα συγγενικό του πρόσωπο (συνήθως τη μητέρα/τον πατέρα ή την κόρη/τον γιο), ή σχετικά με ένα μη συγγενικό του πρόσωπο. Σήμερα, οι άνθρωποι επιλέγουν να κάνουν τατουάζ για καλλιτεχνικούς, αισθητικούς, συναισθηματικούς/αναμνηστικούς, θρησκευτικούς και μαγικούς λόγους και για να συμβολίσουν είτε ότι είναι μέλη, είτε την ταυτοποίησή τους σε συγκεκριμένες ομάδες, συμπεριλαμβανομένου των εγκληματικών οργανώσεων (δείτε τατουάζ εγκληματιών) είτε μιας συγκεκριμένης ομάδας που υποδηλώνει την εθνικότητα ή τη σχέση με ομάδες που αφορούν στη κοινωνική δομή. Ορισμένοι Μαορί μέχρι και σήμερα επιλέγουν να έχουν πολύπλοκα τατουάζ moko στο πρόσωπό τους. Στην Καμπότζη, στο Λάος και την Ταϊλάνδη τα τατουάζ γιάντρα χρησιμεύουν για την προστασία από το κακό και για να φέρουν καλή τύχη. Τα Βιβλικά τατουάζ στη δυτική κουλτούρα είναι ακόμα πολύ δημοφιλή. Πλήθος κόσμου κατά βάση Χριστιανοί έχουν έναν ψαλμό ή στίχο από τη Βίβλο σε τατουάζ στο σώμα τους αν και ορισμένοι άνθρωποι έχουν τατουάζ που έχουν σχέση με τη Βίβλο ακόμα και αν δεν είναι Χριστιανοί. Δημοφιλείς στίχοι είναι οι, κατά Ιωάννην 3:16, προς Φιλιππησίους 4:13 και Ψαλμοί 23. Στις Φιλιππίνες συγκεκριμένες φυλές έχουν την πεποίθηση πως τα τατουάζ έχουν μαγικές ιδιότητες και προστατεύουν όποιον τα έχει. Τα περισσότερα τατουάζ στις Φιλιππίνες είναι σχετικά με τα επιτεύγματα της ζωής ή της θέσης στη φυλή αυτού που τα έχει. Εκτενή διακοσμητικά τατουάζ είναι συνηθισμένα ανάμεσα στα μέλη παραδοσιακών freak show και σε καλλιτέχνες του θεάματος που ακολουθούν την παράδοσή τους.
Ταυτοποίηση
Επίσης, υπάρχουν άνθρωποι που έχουν κάνει τατουάζ παρά τη θέλησή τους. Ένα πασίγνωστο παράδειγμα είναι το σύστημα αναγνώρισης των κρατούμενων των στρατοπέδων συγκέντρωσης των Ναζί κατά τη διάρκεια του Ολοκαυτώματος. Οι Ναζί υιοθέτησαν αυτήν την πρακτική του σημαδέματος στο στρατόπεδο Άουσβιτς το 1941 ώστε να ταυτοποιούν τα πτώματα των καταγεγραμμένων κρατούμενων στα στρατόπεδα συγκέντρωσης. Κατά τη καταγραφή, χάραζαν το περίγραμμα των ψηφίων του αύξοντα αριθμού καταγραφής, στους βραχίονες των κρατουμένων. Τα τατουάζ έχουν επίσης χρησιμοποιηθεί σαν μέθοδος ταυτοποίησης με άλλους τρόπους. Ήδη από την εποχή της Δυναστείας του Ζου, οι Κινεζικές Αρχές θα χρησιμοποιήσουν τα τατουάζ προσώπου ως μέσο τιμωρίας για συγκεκριμένα εγκλήματα ή για να μαρκάρουν φυλακισμένους ή σκλάβους. Κατά τη διάρκεια της Ρωμαϊκής Αυτοκρατορίας, οι Ρωμαίοι στρατιώτες ήταν υποχρεωμένοι από τον Νόμο να έχουν αναγνωριστικά τατουάζ στα χέρια τους προκειμένου να κάνουν δύσκολη τη λιποταξία τους. Οι μονομάχοι και οι σκλάβοι έκαναν για παρόμοιους λόγους τατουάζ: σκλάβοι που εξάγονταν σημαδεύονταν με τις λέξεις «πληρωμένος φόρος» και ήταν συνηθισμένη τακτική να τους γίνονται τατουάζ στο μέτωπο με τη φράση «Σταματήστε με είμαι φυγάς». Λόγω των Βιβλικών αναφορών που ήταν αντίθετες στη συγκεκριμένη τακτική, ο Αυτοκράτορας Κωνσταντίνος Α΄ απαγόρευσε το τατουάζ προσώπου γύρω στο 330 μ.Χ. και η Δεύτερη Σύνοδος της Νίκαιας απαγόρευσε το 787 μ.Χ. οποιαδήποτε σημάδευση του σώματος ως πρακτική που ακολουθούσαν οι Παγανιστές. Κατά την περίοδο της πρώιμης επαφής μεταξύ των Μαορί και των Ευρωπαίων, οι Μαορί κυνηγούσαν και αποκεφάλιζαν ο ένας τον άλλον για τα τατουάζ moko τους, τα οποία αντάλλασσαν με ευρωπαϊκά αντικείμενα όπως τα τσεκούρια και τα πυροβόλα όπλα. Τα moko τατουάζ ήταν σχέδια προσώπου που έκαναν και οι γυναίκες και οι άντρες για να δηλώσουν την καταγωγή τους, την κοινωνική τους θέση και την κατάστασή τους μέσα στη φυλή. Η τέχνη του τατουάζ εκλαμβανόταν σαν ένα ιερό σημάδι ταυτοποίησης ανάμεσα στους Μαορί και ακόμα, θεωρείτο σαν το μέσο για να αποθηκεύσει κάποιος το τάπου (tapu) του ή το πνεύμα του στη μετά θάνατον ζωή. Μερικές φορές τα τατουάζ χρησιμοποιούνται από τους ιατροδικαστές για να τους βοηθήσουν στην ταυτοποίηση καμμένων, σε προχωρημένη σήψη ή ακρωτηριασμένων πτωμάτων. Καθώς η χρωστική των τατουάζ βρίσκεται εγκλωβισμένη βαθιά στο δέρμα, τα τατουάζ είναι δύσκολο να καταστραφούν ακόμα και αν το δέρμα καεί. Τατουάζ γίνονται και σε ζώα, αν και σπάνια για διακοσμητικούς λόγους. Τα κατοικίδια, τα ζώα επιδείξεων, τα καθαρόαιμα άλογα και τα κτηνοτροφικά ζώα μερικές φορές σημαδεύονται με σημάδια ταυτότητας και άλλα. Η τεχνική του μαρκαρίσματος χρησιμοποιείται για παρόμοιους λόγους και συνήθως γίνεται χωρίς τη χρήση αναισθησίας, μα διαφέρει από την τεχνική του τατουάζ καθώς κατά τη διαδικασία δεν χρησιμοποιείται μελάνι ή βαφή. Τα κατοικίδια, σκύλοι και γάτες, μερικές φορές σημαδεύονται με ένα σειριακό αριθμό τατουάζ (συνήθως στο αυτί, ή στο εσωτερικό του μηρού) μέσω του οποίου οι ιδιοκτήτες τους μπορούν να τα αναγνωρίσουν, αν και η χρήση ενός μικροτσίπ είναι η περισσότερο αυξανόμενη δημοφιλής επιλογή.
Αισθητικό τατουάζ
Η βιομηχανία της αισθητικής χειρουργικής συνεχίζει να βλέπει την ύπαρξη μιας ολοένα αυξανόμενης τάσης για θεραπείες τόσο με χειρουργικό τρόπο όσο και με μη επεμβατικό τρόπο (Gimlin 2002, Sullivan 2001). Όταν το τατουάζ χρησιμοποιείται για αισθητικούς λόγους, συμπεριλαμβάνει το μόνιμο μακιγιάζ και την κάλυψη ή εξουδετέρωση δυσχρωμιών του δέρματος. Λέγεται μόνιμο τατουάζ όταν το τατουάζ χρησιμοποιείται για να ενισχύσει είτε τα φρύδια, είτε τα χείλη (το περίγραμμα και/ή το γέμισμα), είτε τα μάτια (το περίγραμμα), είτε ακόμα τις κρεατοελιές, συνήθως με φυσικές αποχρώσεις καθώς ο σχεδιασμός προορίζεται να μοιάζει με μακιγιάζ. Μια αυξανόμενη τάση στις Ηνωμένες Πολιτείες και τη Μεγάλη Βρετανία είναι να γίνονται καλλιτεχνικά τατουάζ θηλών πάνω από τις χειρουργικές ουλές των μαστεκτομών. «Όλο και περισσότερες γυναίκες επιλέγουν να μην κάνουν αποκατάσταση στο στήθος τους μετά τη μαστεκτομή αλλά να κάνουν τατουάζ πάνω στον ουλώδη ιστό... Το τατουάζ μαστεκτομής θα γίνει μια ακόμα επιλογή για τις πρώην καρκινοπαθείς ασθενείς και μια συνειδητή επιλογή για τα άτομα ώστε να ανακτήσουν τον έλεγχο πάνω στα σώματά τους μετά τον καρκίνο και να αποδείξουν μια και καλή ότι ο καρκίνος του μαστού δεν αφορά μόνο μια ροζ κορδέλα.» Παρόλα αυτά, το τατουάζ θηλών σε στήθη που έχουν αποκατασταθεί εξακολουθεί να έχει μεγάλη ζήτηση.
Λειτουργικό τατουάζ
Τα λειτουργικά τατουάζ χρησιμοποιούνται πρωτίστως για έναν άλλο σκοπό πέραν της αισθητικής. Μια τέτοια χρήση είναι το τατουάζ σε ασθενείς με Αλτσχάιμερ με τα ονόματά τους, ώστε η αναγνώρισή τους να είναι εύκολη σε περίπτωση εξαφάνισής τους.
Ιατρικά τατουάζ
Τα ιατρικά τατουάζ χρησιμοποιούνται για να εξασφαλίσουν τη σωστή τοποθέτηση των εργαλείων κατά την επαναλαμβανόμενη εφαρμογή της ακτινοθεραπείας και της θηλαίας άλω σε ορισμένες μορφές αποκατάστασης του μαστού. Τα τατουάζ έχουν επίσης χρησιμοποιηθεί για να μεταφέρουν ιατρικές πληροφορίες σχετικά με το ασθενή (π.χ., την ομάδα αίματος, την ιατρική του κατάσταση, κ.λπ.). Επιπλέον, τατουάζ σε χρωματικούς τόνους του δέρματος χρησιμοποιούνται για την κάλυψη της λεύκης, μιας διαταραχής στη χρώση του δέρματος. Τα τατουάζ ομάδας αίματος των SS (Γερμανικά: Blutgruppentätowierung) τα έκαναν τα μέλη των Waffen-SS της Ναζιστικής Γερμανίας κατά τη διάρκεια του Β' Παγκοσμίου Πολέμου για να ταυτοποιείται ο τύπος του αίματος τους. Μετά τον πόλεμο, το τατουάζ υπήρξε η πρώτη ένδειξη, αν όχι η τέλεια απόδειξη ότι κάποιος υπήρξε μέλος των Waffen-SS, κάτι που είχε σαν αποτέλεσμα την πιθανή σύλληψη και ποινική δίωξή του. Αυτό οδήγησε ορισμένα πρώην μέλη των Waffen-SS να αυτοπυροβολούνται στο χέρι με σκοπό να αφαιρέσουν το τατουάζ αφήνοντάς τους με ουλές όπως είναι αυτές που προκύπτουν ύστερα από τον εμβολιασμό της ευλογιάς, καθιστώντας την αφαίρεση λιγότερο προφανή. Πιθανώς τα τατουάζ επίσης χρησιμοποιήθηκαν στην αρχαία ιατρική σαν μέρος της θεραπείας του ασθενή. Το 1898, ο γιατρός Ντάνιελ Φουγκέτ, έγραψε ένα άρθρο σχετικά με τα «ιατρικά τατουάζ» που γίνονταν στην Αρχαία Αίγυπτο, στο οποίο περιγράφει τα σημάδια από τατουάζ που βρέθηκαν στις γυναικείες μούμιες που ανακαλύφθηκαν στην περιοχή Ντέιρ ελ-Μπαχάρι. Υπέθεσε πως τα τατουάζ και άλλα σημάδια που παρατηρήθηκαν στα σώματα μπορεί να είχαν φαρμακευτικό ή θεραπευτικό σκοπό. «Η εξέταση αυτών των ουλών, ορισμένων λευκών, άλλων μπλε, δεν αφήνουν καμία αμφιβολία ότι δεν είναι, κατ' ουσία, διακοσμητικό στοιχείο, αλλά μια καθιερωμένη θεραπεία για την πάθηση της πυέλου, πιθανότατα της χρόνιας πυελικής περιτονίτιδας.»
Ιστορία
Διατηρημένα τατουάζ σε αρχαία μουμιοποιημμένα ανθρώπινα σώματα αποκαλύπτουν ότι η τεχνική του τατουάζ εξασκούνταν σε όλο τον κόσμο για πολλούς αιώνες. Οι Αινού, ιθαγενείς της Ιαπωνίας, παραδοσιακά είχαν τατουάζ προσώπου, όπως και οι Αυστροασιάτες. Σήμερα, κάποιος μπορεί να βρει φυλές με τατουάζ προσώπου όπως τους Αταγιάλ (Atayal), τους Σιντίκ (Seediq), τους Τρουκού (Truku) και τους Σαΐσιγιατ (Saisiyat) στην Ταϊβάν, τους Βέρβερους της Ταμάζγκα (Tamazgha, Νότια Αφρική), τους Γιορούμπα, τους Φουλάνι (Fulani) και Χαούσα (Hausa) της Νιγηρίας και τους Μαορί της Νέας Ζηλανδίας. Η χρήση τατουάζ ήταν συνηθισμένη τακτική ανάμεσα σε ορισμένα εθνικά φύλα στη Νότια Κίνα, στην Πολυνησία, στην Αφρική, στο Βόρνεο, στην Καμπότζη, στην Ευρώπη, στην Ιαπωνία, στα Νησιά Μενταβάι Ρίτζενσι (Mentawai Islands Regency), στη Μεσοαμερική, στη Νέα Ζηλανδία, στη Βόρεια Αμερική και στη Νότια Αμερική, στις Φιλιππίνες, στην Εποχή του Σιδήρου στη Βρετανία και στην Ταϊβάν. Είναι μύθος πως η σύγχρονη αναβίωση του τατουάζ προέρχεται από τα τρία ταξίδια του καπετάνιου Τζέιμς Κουκ στον Νότιο Ειρηνικό στα τέλη του 1700. Βεβαίως, τα ταξίδια του Κούκ και η διάδοση των κειμένων και των εικόνων τους έφερε μεγαλύτερη ευαισθητοποίηση σχετικά με τα τατουάζ (και όπως αναφέρθηκε πιο πάνω, εισήγαγε τη λέξη «tattow» στις δυτικές γλώσσες), όμως οι Ευρωπαίοι είχαν τατουάζ καθόλη τη διάρκεια της ιστορίας τους. Κατά τη διάρκεια του πρώτου ταξιδιού του Κουκ το 1768, ο αξιωματικός που ήταν υπεύθυνος για τα επιστημονικά θέματα και ο βοτανολόγος της αποστολής, Σερ Τζόζεφ Μπανγκς, καθώς και ο καλλιτέχνης Σίδνεϊ Πάρκινσον και πολλά άλλα μέλη του πληρώματος, επέστρεψαν στην Αγγλία έχοντας κάνει τατουάζ, αν και πολλοί από αυτούς είχαν ήδη προϋπάρχουσα τατουάζ. Ο Μπανγκς ήταν σημαίνον μέλος της Αγγλικής αριστοκρατίας και είχε αποκτήσει τη θέση του με τον Κουκ προσφέροντας το τότε αστρονομικό ποσό των δέκα χιλιάδων λιρών στην εκστρατεία. Με τη σειρά του, ο Κουκ έφερε πίσω μαζί του ένα άνδρα από τη νήσο Ραϊάτε (Raiate) που είχε τατουάζ, τον Ομάι (Omai), τον οποίο παρουσίασε στον Βασιλέα Γεώργιο και τη Βρετανική αυλή. Στα επόμενα δρομολόγια, άλλα μέλη του πληρώματος, από αξιωματικούς, όπως ο Αμερικανός Τζον Λεντιαρντ μέχρι απλούς ναύτες, απέκτησαν τατουάζ. Ο πρώτος καταγεγραμμένα επαγγελματίας καλλιτέχνης τατουάζ στη Βρετανία εγκαταστάθηκε στο λιμάνι του Λίβερπουλ τη δεκαετία του 1870. Στη Βρετανία το τατουάζ ήταν ακόμα στενά συνδεδεμένο με τους ναύτες και τα κατώτερα κοινωνικά στρώματα ή ακόμα και την εγκληματική τάξη, όμως από τη δεκαετία του 1870 είχε γίνει μόδα ανάμεσα σε ορισμένα μέλη των ανώτερων κοινωνικών στρωμάτων, συμπεριλαμβανομένου και της αριστοκρατίας και στην αριστοκρατική του μορφή μπορούσε να είναι μια δαπανηρή και μερικές φορές επώδυνη διαδικασία. Μια έντονη ταξική διαίρεση σχετικά με την αποδοχή της πρακτικής συνεχίστηκε για κάποιο χρονικό διάστημα στη Βρετανία. Πρόσφατα μία τάση έχει εμφανιστεί με τον εμπορικό όρο «Στικ εντ Ποοκ» τατουάζ, όπου ο χρήστης αφού αποκτήσει το κουτί με τα σύνεργα «Κάντο μόνος σου» το οποίο περιέχει βελόνες, μελάνι και μια συλλογή από προτάσεις μάρκετινγκ, χαράσσει μόνιμα ο ίδιος βασικά σχέδια.
Ηνωμένες Πολιτείες της Αμερικής
Καθώς τα περισσότερα τατουάζ στις ΗΠΑ έγιναν από ερασιτέχνες της Πολυνησίας και της Ιαπωνίας, η ζήτηση για καλλιτέχνες τατουάζ ήταν μεγάλη στα μεγαλύτερα λιμάνια ανά τον κόσμο, κυρίως από Ευρωπαίους και Αμερικανούς στρατιώτες. Ο πρώτος καταγεγραμμένος επαγγελματίας καλλιτέχνης τατουάζ στις Ηνωμένες Πολιτείες της Αμερικής ήταν ο Γερμανός μετανάστης Martin Hildebrandt. Άνοιξε ένα κατάστημα στη Νέα Υόρκη το 1846 και γρήγορα έγινε δημοφιλής ανάμεσα στους στρατιώτες και ναύτες των στρατών τόσο της Ένωσης όσο και της Συνομοσπονδίας κατά τη διάρκεια του Αμερικανικού Εμφύλιου Πολέμου. Ο Hildebrandt άρχισε να ταξιδεύει από στρατόπεδο σε στρατόπεδο για να κάνει τατουάζ στους στρατιώτες, μεγαλώνοντας τη δημοτικότητά του, καθώς επίσης ξεκίνησε την παράδοση να κάνουν τατουάζ οι Αμερικανοί στρατιώτες κατά τη διάρκεια της θητείας τους. Λίγο μετά το τέλος του Εμφύλιου Πολέμου, τα τατουάζ έγιναν της μόδας μεταξύ των νεαρών ενηλίκων της ανώτερης τάξης. Η τάση αυτή διήρκεσε μέχρι τις αρχές του Α' Παγκόσμιου Πολέμου. Η εφεύρεση της ηλεκτρικής μηχανής τατουάζ προκάλεσε την πτώση της δημοτικότητας των τατουάζ ανάμεσα στους πλούσιους. Το μηχάνημα έκανε τη διαδικασία του τατουάζ ευκολότερη και φθηνότερη και ως εκ τούτου εξάλειψε το προηγούμενο καθεστώς που συμβόλιζαν τα τατουάζ καθώς τώρα ήταν προσιτά σε όλες τις κοινωνικοοικονομικές τάξεις. Από σύμβολο που αναπαριστούσε τον πλούτο, το τατουάζ μετατράπηκε σε ένα σημάδι που συνήθως βλέπουμε σε επαναστάτες και εγκληματίες. Παρά αυτήν την αλλαγή, το τατουάζ εξακολούθησε να είναι δημοφιλές μεταξύ των στρατιωτικών κάτι που παραδοσιακά συνεχίζεται έως και σήμερα. Με την πάροδο του χρόνου τα τατουάζ έχουν γίνει όλο και πιο δημοφιλή στις ΗΠΑ και σύμφωνα με μια μελέτη του 2006, σχεδόν το 25 τις εκατό των Αμερικανών μεταξύ των ηλικιών δεκαοκτώ και πενήντα έχουν ένα ή περισσότερα τατουάζ. Από τη δεκαετία του 1970, τo τατουάζ έχει γίνει βασικό κομμάτι της Δυτικής μόδας, συνηθισμένο ανάμεσα και στα δύο φύλα, σε όλες τις οικονομικές τάξεις και στις ηλικίες μεταξύ των μετεφηβικών χρόνων μέχρι τη μέση ηλικία. Για πολλούς νέους Αμερικανούς, το τατουάζ έχει αποκτήσει μια σαφώς διαφορετική έννοια από ό, τι για τις προηγούμενες γενιές. Το τατουάζ έχει «υποστεί ριζικό επαναπροσδιορισμό» και έχει αλλάξει από μια μορφή παραβατικότητας σε μια αποδεκτή μορφή έκφρασης. Το 2010, το 25 τις εκατό των Αυστραλών ηλικίας κάτω των 30 ετών είχαν τατουάζ.
Διαδικασία
Το τατουάζ περιλαμβάνει την τοποθέτηση χρωστικής ουσίας στο χόριο μέρος του δέρματος, το στρώμα του δερματικού ιστού κάτω από την επιδερμίδα. Μετά την αρχική έγχυση, η χρωστική διασπείρεται σε όλο το ομογενοποιημένο κατεστραμμένο στρώμα κάτω της επιδερμίδας και άνω του χορίου, μέρος όπου η παρουσία μιας ξένης ουσίας ενεργοποιεί τα φαγοκύτταρα του ανοσοποιητικού συστήματος ώστε να καταπιούν τα σωματίδια της χρωστικής. Καθώς η επούλωση εξελίσσεται, οι κατεστραμμένες φολίδες της επιδερμίδας απομακρύνονται (εξαλείφοντας την επιφανειακή χρωστική) ενώ βαθύτερα στο δέρμα σχηματίζεται ιστός με τη κοκκοποίηση του δέρματος, ο οποίος αργότερα μετατρέπεται σε συνδετικό ιστό μετά την ανάπτυξη κολλαγόνου. Αυτό επιδιορθώνει το ανώτερο χόριο όπου η χρωστική εγκλωβίζεται εντός των ινοβλαστών και τελικά συμπυκνώνεται σε ένα στρώμα ακριβώς κάτω από το όριο ανάμεσα στο χόριο με την επιδερμίδα. Η παρουσία του εκεί είναι σταθεροποιημένη, όμως μακροπρόθεσμα (μετά από δεκαετίες) η χρωστική τείνει να μετακινείται βαθύτερα μέσα στο χόριο, φαινόμενο στο οποίο οφείλονται οι ξεθωριασμένες λεπτομέρειες των παλιών τατουάζ. Στις κουλτούρες ορισμένων φυλών παραδοσιακά δημιουργούσαν τα σχέδια των τατουάζ με το κόψιμο του δέρματος και τρίβοντας την προκύπτουσα πληγή με μελάνι, στάχτες και άλλες ουσίες. Mερικές κουλτούρες συνεχίζουν αυτή την πρακτική, η οποία μπορεί να θεωρηθεί συμπλήρωμα της τεχνικής του χαράγματος. Μερικοί πολιτισμοί δημιουργούν τα σημάδια του τατουάζ βάζοντας το μελάνι στο δέρμα τρυπώντας το με το χέρι, με τη χρήση αιχμηρών ραβδιών ή κόκαλα ζώων (φτιαγμένα σαν βελόνες) με διαμορφωμένους πήλινους δίσκους, ή στη σύγχρονη εποχή με τη χρήση βελονών. Η πιο διαδεδομένη μέθοδος δημιουργίας τατουάζ στην εποχή μας είναι η ηλεκτρική μηχανή τατουάζ, η οποία εισάγει το μελάνι στο δέρμα μέσω μιας βελόνας ή ένα σύνολο βελονών που είναι συγκολλημένες σε μια μπάρα και η οποία εφαρμόζεται στο παλλόμενο τμήμα του μηχανήματος. Το τμήμα αυτό ταχύτατα και επαναλαμβανόμενα κατευθύνει τις βελόνες μέσα και έξω από το δέρμα, συνήθως με ρυθμό 80 με 150 φορές το δευτερόλεπτο. Αυτή η μοντέρνα τεχνική είναι συνήθως ασφαλής στο θέμα της υγιεινής. Οι βελόνες είναι μιας χρήσης που συσκευάζονται ξεχωριστά. Ο καλλιτέχνης τατουάζ πρέπει να πλένει τα χέρια του καθώς και την επιφάνεια που θα γίνει το τατουάζ. Θα πρέπει να χρησιμοποιούνται γάντια καθόλη τη διάρκεια και η πληγή θα πρέπει να σκουπίζεται ανά τακτά χρονικά διαστήματα με κάποιο υγρό μαντιλάκι μιας χρήσης. Ο εξοπλισμός πρέπει να αποστειρώνεται σε πιστοποιημένο αεροσταγή λέβητα βρασμού (αυτόκλειστο) πριν και μετά από κάθε χρήση
Ιστορικοί συσχετισμοί
Η κυβέρνηση του Μέιτζί της Ιαπωνίας τον 19ο αι. έκρινε τα τατουάζ παράνομα, μια απαγόρευση που διατηρήθηκε για 70 χρόνια μέχρι την κατάργησή της το 1948. Από τις 6 Ιουνίου του 2012 απαγορεύτηκαν όλα τα νέα τατουάζ για τους εργαζόμενους της πόλης Οσάκα. Τα προϋπάρχοντα τατουάζ θα πρέπει να καλύπτονται με την κατάλληλη ενδυμασία. Οι κανονισμοί προστέθηκαν στους ηθικούς κώδικες της Οσάκας και οι εργαζόμενοι με τατουάζ ενθαρρύνθηκαν να τα αφαιρέσουν. Αυτό συνέβη εξαιτίας της στενής σχέσης των τατουάζ της Γιάκουζα ή του Ιαπωνικού οργανωμένου εγκλήματος, ύστερα από το περιστατικό τον Φεβρουάριο του 2012 όπου ένας κρατικός λειτουργός της Οσάκα απείλησε έναν μαθητή δείχνοντάς του το τατουάζ του. Τα τατουάζ έχουν αρνητική έννοια στην ιστορική Κίνα όπου οι εγκληματίες συχνά είχαν σημαδευτεί με τατουάζ. Η συσχέτιση των τατουάζ με τους εγκληματίες μεταδόθηκε από την Κίνα επηρεάζοντας την Ιαπωνία. Σήμερα τα τατουάζ θεωρούνται ταμπού στην Κινεζική κοινωνία. Οι Ρωμαίοι έκαναν τατουάζ στους εγκληματίες και τους σκλάβους και τον 19ο αιώνα αποφυλακισμένοι Αμερικανοί κατάδικοι και Βρετανοί λιποτάκτες αναγνωρίζονταν από τα τατουάζ τους. Οι αιχμάλωτοι στη Σιβηρία και τα στρατόπεδα συγκέντρωσης των Ναζί έκαναν τατουάζ με έναν αριθμό για λόγους ταυτοποίησης. Σήμερα πολλοί φυλακισμένοι κάνουν τατουάζ στους εαυτούς τους ως ένδειξη του χρόνου που πέρασαν στη φυλακή. Οι Αμερικανοί ιθαγενείς επίσης χρησιμοποιούσαν τα τατουάζ σαν μέσο εκπροσώπησης της φυλής τους. Καθολικοί Κροάτες της Βοσνίας χρησιμοποίησαν θρησκευτικά Χριστιανικά τατουάζ, ειδικά παιδιών και γυναικών, για προστασία από τον εξαναγκαστικό προσηλυτισμό στο Ισλάμ κατά τη διάρκεια της Οθωμανικής κατοχής των Βαλκανίων.
Διαφήμιση και μάρκετινγκ
Τα τατουάζ έχουν επίσης χρησιμοποιηθεί στο μάρκετινγκ και τη διαφήμιση με τις εταιρείες να πληρώνουν ανθρώπους να κάνουν τατουάζ στο σώμα τους τα λογότυπά τους όπως το HBO, το Red Bull, η ASOS.com και το ρούμι Sailor Jerry's. Αυτή η μέθοδος διαφήμισης είναι γνωστή ως «σκινβερτάϊζιν». Το B.T.'s Smokehouse, μια ψησταριά στη Μασσαχουσέτη, πρόσφερε δωρεάν γεύματα εφ' όρου ζωής στους πελάτες που θα έκαναν τατουάζ το λογότυπό τους σε εμφανές μέρος του σώματός τους. Εννιά άνθρωποι επωφελήθηκαν της προσφοράς.
Κίνδυνοι για την υγεία
Επειδή απαιτεί να τρυπηθεί το πάνω στρώμα του δέρματος, το τατουάζ εγκυμονεί ορισμένους κινδύνους για την υγεία όπως η μόλυνση και οι αλλεργικές αντιδράσεις. Οι σύγχρονοι επαγγελματίες του τατουάζ μειώνουν τους κινδύνους ακολουθώντας παγκόσμιες οδηγίες προφύλαξης όπως να εργάζονται με είδη μιας χρήσης και αποστειρώνοντας τα εργαλεία τους μετά από κάθε χρήση. Πολλές δημόσιες υπηρεσίες απαιτούν από τους επαγγελματίες του τατουάζ να έχουν σχετική εκπαίδευση αιμογενών παθογόνων που παρέχεται από τον Ερυθρό Σταυρό και τον OSHA. Από το 2009 (στις Ηνωμένες Πολιτείες) δεν έχουν υπάρξει καταγεγραμμένα περιστατικά μετάδοσης του HIV που να σχετίζονται με τα τατουάζ. Ωστόσο στα ερασιτεχνικά τατουάζ, όπως αυτά που γίνονται στις φυλακές, υπάρχει αυξημένος κίνδυνος μόλυνσης. Λοιμώξεις που θεωρητικά μπορούν να μεταδοθούν από τη χρήση μη αποστειρωμένων εργαλείων τατουάζ ή μολυσμένο μελάνι περιλαμβάνουν τις επιφανειακές μολύνσεις του δέρματος, τις μυκητιάσεις, μερικές μορφές ηπατίτιδας, τον απλό ιό του έρπητα, τον HIV, τον σταφυλόκοκκο, τον τέτανο και τη φυματίωση. Τα μελάνια τατουάζ έχουν περιγραφεί ως «εξαιρετικά μη αντιδραστικά ιστολογικά». Ωστόσο, υπάρχουν περιπτώσεις αλλεργικών αντιδράσεων ιατρικά καταγεγραμμένες στα μελάνια τατουάζ, ιδιαίτερα σε ορισμένα χρώματα. Αυτό μερικές φορές οφείλεται στην παρουσία νικελίου σε μια χρωστική του μελανιού, η οποία πυροδοτεί μια συνηθισμένη αλλεργική αντίδραση στο μέταλλο. Μερικές φορές, όταν ένα αιμοφόρο αγγείο τρυπηθεί κατά τη διάρκεια της διαδικασίας του τατουάζ, μπορεί να εμφανιστεί μια μελανιά ή αιμάτωμα. Ορισμένα χρώματα -όπως το κόκκινο ή παρόμοια χρώματα όπως το μωβ, το ροζ και το πορτοκαλί- τείνουν να προκαλούν περισσότερα προβλήματα και βλάβες συγκριτικά με άλλα. Το κόκκινο μελάνι έχει προκαλέσει τόσο σοβαρές ζημιές στο δέρμα και στη σάρκα όπου ο ακρωτηριασμός ενός ποδιού ή χεριού κρίθηκε απαραίτητος. Αν μέρος του τατουάζ (ειδικά αν είναι κόκκινο) αρχίζει να προκαλεί μικροπροβλήματα, όπως φαγούρα ή χειρότερα εξόγκωμα, τότε οι Δανοί εμπειρογνώμονες συμβουλεύουν έντονα να αφαιρεθούν τα κόκκινα τμήματα του τατουάζ.